Document ID: /roh_data/filtered/fineweb-2-filterrobots_roh.jsonl.gz/31585

La pulenta tutga tar la tradiziun culinarica da las regiuns muntagnardas e cumbinescha/collia uschè il Grischun e l’Italia. La pulenta è er ina vivonda «mundiala».
La pulenta en la padella
Il cuschinier da Trun, Manuel Reichenbach (scuverta 2014 da Gault Millau), ha creà aposta per RTR ina pulenta cun las ingredienzas «svizras» da l’EXPO. Cuschanar ina pulenta cun aua e sal n'è nagin striegn. E pulenta en cumbinaziun cun maila han ins forsa era fingià vis. Ma co vegn il cafè en la pulenta?
Per far quai dovra il cuschinier versà ina metoda in pau pli cumplitgada. El fimenta numnadamain la pulenta cul cafè. Cun variantas alternativas mussa Manuel Reichenbach dentant, ch'ì va era pli simpel.